Ըստ Ֆինանսների նախարարության վիճակագրության, Հայաստանում երեք ընկերություն ինտերնետային խաղեր է կազմակերպում, 4 ընկերություն խաղատնային բիզնեսով է զբաղվում, 5 ընկերություն վիճակախաղեր է կազմակերպում: Վիճակախաղերի մեջ են մտնում ոչ միայն տարատեսակ լոտոները, այլև տոտալիզատրները, որոնք բավական լայն ցանց ունեն Հայաստանի տարածքում: Սակայն, ինչպես նշեց Սամվել Ֆարմանյանը, այդ նույն վիճակագրության համաձայն, վերջին երեք տարիների ընթացքում՝ միայն մեկ տուգանք է եղել՝ 100 հազար դրամի չափով․ - «Բոլորիս համար ակնհայտ է, որ 2014-2017 թվականների ընթացքում հազիվ թե մեկ դեպք տեղի ունեցած լինի, երբ 18 տարին չլրացած քաղաքացին կատարել է խաղադրույք տարատեսակ այդ տոտալիզատորներում կամ այցելել է խաղատուն»: